tartuNLP/wikipedia-smugri-20251201 huggingface dataset:
Ratša

Ratša () on historiallinen vuoristoalue Georgian pohjoisosassa. Nykyään alue kuuluu hallinnollisesti Ratša-Letškhumi ja Kvemo Svanetin hallintoalueeseen ja jakautuu Onin ja Ambrolaurin piirikuntiin. Ratša rajautuu Suureen Kaukasukseen pohjoisessa, Imeretiin etelässä ja Letškhumiin sekä Svanetiaan lännessä. Alueeseen kuuluu myös itsenäiseksi julistautuneen Etelä-Ossetian luoteiskulma.
Ratša voidaan jakaa kolmeen alueeseen: vuoristo-Ratšaan, ylempään Ratšaan ja alempaan Ratšaan.
Historia.
Ratša kuului antiikin aikana Egrisiin osana Takverin ruhtinaskuntaa. Keskiajalla siitä tuli oma ruhtinaskuntansa ("saeristavo"), jonka ensimmäisenä ruhtinaana toimi Baghvaši-suvun Rati. Kakhaberidze-dynastia hallitsi sitä 1100–1200-luvuilla, kunnes Georgian kuningas Davit VI lakkautti sen. 1300-luvulla ruhtinaskunta kuitenkin perustettiin uudelleen, ja sitä hallitsivat Tšarelidze- ja Tškheidze-suvut Georgian kuningaskunnan hajoamiseen saakka. Sittemmin alue kuului Imeretin kuningaskuntaan, kunnes Venäjä liitti sen itseensä 1800-luvulla.
Huhtikuussa 1991 Georgiaa koetteli voimakas maanjäristys, jonka episentrumi oli Ratšan alueella. Järistyksessä sai surmansa noin 270 henkeä, ja 17 000 rakennusta tuhoutui sekä 46 000 vaurioitui.
Kulttuuri.
Perinteisiä ratšalaisia ruokia ovat esimerkiksi nokkosesta valmistettu "mkhali", pavuilla täytetty leipä "lobiani" ja ilmakuivattu kinkku "lori". Alempi Ratša on viininviljelyaluetta; tunnettuun Khvantškhara-viiniin käytetyt rypäleet kasvavat vain pienellä alueella yhden joen rantamilla. Ratša on Georgiassa kuuluisa hyvistä kokeistaan ja leipureistaan, ja esimerkiksi Stalinin kokki Longinoz Stažadze oli ratšalainen.
Ratša on tunnettu myös puusepistään, joiden rakentamia taloja ja puisia parvekkeita on ympäri Georgiaa.
DivX Finland

DivX Finland on suomalainen harrastetekstittäjien yhteenkerääntymisen myötä vuonna 2003 alkunsa saanut verkkosivusto, jossa käyttäjät voivat suomentaa ulkomaalaisten tv-sarjojen ja elokuvien tekstityksiä tai ladata valmiita tekstityksiä. Tekijänoikeuden tiedotus- ja valvontakeskus ry:n mukaan yhteisön toiminta on lainvastaista. 
DivX Finlandin Subiarkistossa tekstityksiä on yli 11 000 kappaletta. Tekstityksiä on ladattu yhteensä yli 34 miljoonaa kertaa. 
Lokakuussa 2012 DivX Finland nousi uutisotsikoihin videopalvelu Netflixin kopioitua luvatta DivX Finlandin luvattomasti tekemiä tekstityksiä palveluunsa.
Alba Records

Alba Records on suomalainen levymerkki. Alba julkaisee pääasiassa klassista musiikkia, mutta jonkin verran myös jazzia ja maailmanmusiikkia. 
Yhtiön toimitusjohtajana on vuodesta 2015 toiminut Erkki Nisonen, kun yhtiön vetäjä Timo Ruottinen siirtyi yli 20 vuoden toimitusjohtajuuden jälkeen hallituksen puheenjohtajaksi. Nykyisin Alba Records on Uittamon Äänite Oy:n aputoiminimi. 
Alba on julkaissut ensimmäiset täysin kotimaisin voimin toteutetut taidemusiikin niin sanotut hybridilevyt, joita tavallisen CD-soittimen stereotoiston lisäksi voidaan toistaa superaudiosoittimella monikanavaisena (5.0 tai 5.1). Ensimmäinen hybridilevy oli InTime-yhtyeen ja Tampere Filharmonian Astor Piazzolla -levy ja toinen urkuri Kari Vuolan Bach-levy, joka oli samalla myös ensimmäinen Suomessa julkaistu monikanavainen urkuäänite. 
Vuonna 2015 Yleisradion musiikkitoimitus valitsi Vuoden levyksi Alba Recordsin julkaiseman Kamus-kvartetin "Different Voices" -albumin, jolla on Jean Sibeliuksen, Jouni Kaipaisen ja Jukka Tiensuun jousikvartetot. 
Kun Suomessa jaettiin ensi kertaa klassisen musiikin Emma-palkinto vuonna 2006, viidestä ehdokaslevystä kolme oli Alban julkaisuja. Palkinnon voitti Alban julkaisema Jukka Tiensuun sävellyksiä sisältävä levy "Minds and Moods", jolla soittaa Tampere Filharmonia kapellimestarinaan Susanna Mälkki ja pianosolistina Juhani Lagerspetz. Vuodelta 2007 Alba keräsi viidestä klassisen musiikin Emma-ehdokkuudesta kaksi. Ne olivat pianisti Jaana Kärkkäisen soittama tuplalevy "Twenty Contemplations", Olivier Messiaenin moderni pianoteos (Alba ABCD 226:1-2) ja Zagros-yhtyeen nimilevy "zagros" (Alba ABCD 239).
palkinnot ja tunnustukset.
Janne-palkinnot.
Janne-palkinto oli klassisen musiikin vuosittain jaettu palkinto. Janne-palkintojen jakaminen päättyi vuonna 2002. Muutaman välivuoden jälkeen alettiin vuonna 2007 jakaa klassisia Emmoja, ensi kertaa vuodelta 2006
Eliittikisat

Eliittikisat oli suomalainen yleisurheilun kilpailusarja. Se aloitettiin vuonna 1986, jolloin käytiin kymmenen kilpailun GP-sarja. Seuraavana vuonna 1987 kilpailusarjan nimeksi muuttui Eliittikisat. 
Vuodesta 2007 sarjaan kuului viisi kansainvälistä kilpailua. Kauden 2008 kisoja haki yhteensä yhdeksän paikkakuntaa, kun sarja avattiin uusille hakijoille. Ennen tätä Eliittikisat oli käytännössä ollut koko 2000-luvun suljettu sarja. Hakijoista uusina vuodella 2008 mukaan tulivat Lapua ja Joensuu. Vuoden tauon jälkeen kisakartalle palasi myös Lappeenranta. Sen sijaan edellisvuoden kaupungeista Lahti "(Lahden stadion)", Turku "(Paavo Nurmi -stadion)" ja Tampere "(Ratinan stadion)" eivät olleet mukana 2008. Esimerkiksi Kuortaneen kisat ovat olleet mukana kisakalenterissa vuodesta 1991 lähtien lukuun ottamatta vuotta 2001. Lapinlahti (Savo Games) on ainut kisajärjestäjä, joka oli mukana joka vuosi kilpailusarjan perustamisesta lähtien. Suomalaisurheilijat edustivat Eliittikisoissa seurajoukkueitaan ja ulkomaalaisvieraat puolestaan omia maitaan.
Eliittikisat kilpailtiin viimeisen kerran vuonna 2017. Vuonna 2018 sen korvasi uusi yleisurheilun GP-sarja. 
"Lähde: Vuodet 1987–2006 "Martiskainen et al"
Scientist

Scientist (Hopeton Brown, s. 18. huhtikuuta 1960 Kingston, Jamaika) on yksi merkittävimmistä dub-artisteista. Hänen musiikkiaan on muun muassa Grand Theft Auto 3 -pelissä. Kyseisessä pelissä on koko "Scientist Rids the World of the Evil Curse of the Vampires" -albumi yhtenä radiokanavana, tosin Scientist ei ollut antanut tähän lupaa ja uhkasikin haastaa pelin tekijät oikeuteen tekijänoikeusrikkomuksesta. Hän ei kuitenkaan koskaan nostanut syytettä, koska huomasi myyneensä albumin oikeudet aikoinaan levy-yhtiölle.
Napoleon II

Napoleon II (Napoléon François Joseph Charles); (20. maaliskuuta 1811 Pariisi, Ranskan ensimmäinen keisarikunta – 22. heinäkuuta 1832 Wien, Itävallan keisarikunta), Rooman kuningas ja Reichstadtin herttua, oli Napoleon Bonaparten ja keisarinna Marie Louisen poika ja lyhyen aikaa Ranskan keisari.
Elämäkerta.
Napoléon François syntyi Tuileries’n palatsissa Pariisissa keisari Napoleon I:n ja tämän toisen puolison Itävallan arkkiherttuatar Marie Louisen ainoana poikana. Hän sai syntyessään arvon Rooman kuningas. Kolme vuotta myöhemmin Ranskan ensimmäinen keisarikunta kuitenkin lakkautettiin ja Napoleon luopui kruunusta poikansa hyväksi, jonka kanssa keisarinna pakeni Blois'n linnaan huhtikuussa 1814. Napoleon luopui toisenkin kerran kruunusta poikansa hyväksi hävittyään Waterloon taistelun vuonna 1815.
Edustajien ja aatelin kamari tunnusti 4-vuotiaan prinssin keisariksi välittömästi hänen isänsä kruunusta luopumisen jälkeen 22. kesäkuuta 1815, mutta liittoutuman armeijoiden saapuminen Pariisiin päätti tämän vallan 7. heinäkuuta. Napoleon II:ksi häntä ei kuitenkaan yleisesti kutsuttu. Tästä huolimatta seuraava keisari otti Napoleon III:n nimen.
Vuoden 1815 jälkeen prinssi Franz (François) asui Itävallassa. Hän sai Reichstadtin herttuan arvonimen vuonna 1818. Hän kuoli 21-vuotiaana tuberkuloosiin Schönbrunnin linnassa Wienissä vuonna 1832.
Perintö.
Vuonna 1940 Adolf Hitler lahjoitti prinssin maalliset jäännökset Ranskalle, jossa hän lepää Invalidikirkossa isänsä vierellä. Hänen sydämensä on edelleen Wienissä, Habsburgien hautapaikan Kapusiinikirkon Keisarillisessa kryptassa (Herzgruft) uurnassa numero 42 ja muut sisäelimet Stephansdomin kryptassa.
Khalifa ibn Salman Al Khalifa

Khalifa ibn Salman Al Khalifa (; 24. marraskuuta 1935 – 11. marraskuuta 2020) oli Bahrainin pääministeri vuosina 1971–2020 eli kuolemaansa asti.
Salman Al Khalifa oli Bahrainin kuningas Hamad ibn Isa Al Khalifain setä. Alun perin hänet nimitti vuonna 1971 emiiri Isa ibn Salman Al Khalifa. Hän oli maailman pitkäaikaisin pääministeri. Khalifa oli Bahrainissa erittäin vaikutusvaltainen henkilö ja hänellä oli laajat verkostot sekä läheiset suhteet Saudi-Arabian kuningashuoneeseen. Bahrainin kruununprinssi ja kuninkaan vanhin poika Salman bin Hamad Al Khalifa valittiin varapääministeriksi vuonna 2013. Kruununprinssi Salmanin ja hänen isosetänsä pääministeri Khalifan välillä oli valtataisteluita hallituksen poliittisesta linjasta.
Khalifa kuoli Mayo-klinikalla, Rochesterissa, Minnesotassa, Yhdysvalloissa. 
Hän oli ollut pääministerin virassa noin 48 vuotta ja 11 kuukautta ja oli näin ollen Bahrainin historian pitkäaikaisin pääministeri aina kuolemansa asti.
Tor Arne

Tor Arne, oik. Söderblom, (16. maaliskuuta 1934 Turku – 24. elokuuta 2025 Helsinki) oli suomalainen taidemaalari. Hän opiskeli (1956–1959) ja opetti Vapaassa taidekoulussa ja toimi sen rehtorina 1966–1988.
Arnen maalaukset ovat abstraktin ja maiseman rajamailla. Usein niiden voi hahmottaa esittävän heijastuksia järven pinnassa, tuulen leikkiä viljapellossa ja vastaavia luontoaiheita. Monet Arnen työt poikkeavat muodoltaan totutusta. Toisinaan ne tuovat mieleen Mark Rothkon maalaukset.
Arne esitti yhteiskuntakriittisiä mielipiteitä: hänen mukaansa yhteiskunta on normitettua epäoikeudenmukaisuutta. Hän vältteli julkisuutta mutta piti useita yksityisnäyttelyitä. Hän sai Uudenmaan taidetoimikunnan kuvataidepalkinnon 1975. Vuonna 2019 hän sai Pro Finlandia -mitalin.
Charles Joseph Bonaparte

Charles Joseph Bonaparte (9. kesäkuuta 1851 Baltimore – 28. kesäkuuta 1921 Baltimore) oli yhdysvaltalainen poliitikko ja lakimies, joka toimi uransa aikana Yhdysvaltain oikeusministerinä. Hän oli Jérôme Bonaparten, keisari Napoleon I:n veljen, pojanpoika.
Bonaparte valmistui Harvardista lakimieheksi vuonna 1872. Vuonna 1905 presidentti Roosevelt nimitti hänet laivastoministeriksi. Seuraavana vuonna Roosevelt nimitti hänet maan oikeusministeriksi. Oikeusministerinä Bonaparte perusti FBI:n ja oli merkittävässä roolissa, kun vuonna 1911 American Tobacco Company hajotettiin kartellioikeudenkäyntien jälkeen.
Polaarimatala

Polaarimatala (arktinen pyörremyrsky) on arktisilla tai antarktisilla alueilla pienikokoinen, lyhytikäinen matalapaine. Sen tyypillinen halkaisija on parisataa kilometriä ja elinikä vuorokauden verran. Polaarimatala syntyy kylmän arktisen ilman virratessa lämpimän meren ylle, ja sen energianlähde on avoveden vaikutus lumisateeseen ja siihen liittyvä tiivistymisessä vapautuva energia. Samoin kuin trooppinen hirmumyrsky, polaarimatalakin heikkenee maihin joutuessaan, koska sen energian saanti tyrehtyy.
Polaarimatalia syntyy talvella jäättömillä arktisilla merialueilla lähellä mantereen tai merijään reunaa, esimerkiksi Barentsinmerellä ja Norjanmerellä. Syntymiselle on välttämätöntä mantereen ja meren suuri lämpötilaero, siksi Pohjois-Atlantilla niitä esiintyy eniten joulu- ja tammikuussa, eikä koskaan kesäkuun ja syyskuun välillä. 
Polaarimatalaan syntyy tyypillisesti spiraalin tai pilkun muotoisia pilvinauhoja, joskus samantapainen silmä kuin hurrikaanissa, ja nauharakenteen ympärille konvektiivisia pilviä. Silmän takia polaarimatalia kutsutaan joskus arktisiksi hurrikaaneiksi, mutta tuulennopeudet eivät ole lähestään hurrikaanien luokkaa. Tyypillisesti tuulen nopeus on noin 15 m/s.
Jean Dubuffet

Jean Philippe Arthur Dubuffet (31. heinäkuuta 1901 – 12. toukokuuta 1985) oli yksi Ranskan 1900-luvun loppupuolen tunnetuimpia taiteilijoita.
Dubuffet aloitti opintonsa Académie Julianissa, mutta puolen vuoden opintojen jälkeen päätti jatkaa opiskelua itsenäisesti. Vuonna 1924 hän alkoi epäillä taiteen arvoa, lopetti maalaamisen ja meni töihin isänsä viinikauppaan. Dubuffet aloitti maalaamisen 1930-luvulla tilapäisesti, ja lopulta pysyvämmin vuonna 1942. 1940-luvun lopussa hän lähestyi surrealismia ja muita moderneja taidesuuntauksia. Hänet on yhdistetty myös informalismiin 1950-luvun lopulla.
Dubuffet etsi aitoa taidetta ja oli hyvin kiinnostunut alkuperäiskansojen, lasten, mielisairaiden ja naivistien töistä. Kehittämälleen suuntaukselle hän antoi nimen l’art brut, ”raakataide”.
Monet Dubuffetin töistä on maalattu hyvin paksulla maalilla niin, että siveltimenvedot luovat työlle ominaisen tekstuurin, jota on joskus korostettu sekoittamalla maaliin hiekkaa, tervaa tai olkia. Vuodesta 1962 alkaen hän teki maalaussarjan, jossa käytti vain punaista, valkoista, mustaa ja sinistä. 1960-luvun loppua kohti Dubuffetin mielenkiinto kohdistui yhä enemmän kuvanveistoon.
Suomessa Dubuffetin teoksia on ollut esillä ensimmäisessä Ars-näyttelyssä 1961 Helsingissä (maalaukset "Koira pöydällä" ja "Filosofinen maisema") sekä Amos Andersonin taidemuseossa Helsingissä 1988. Hänen teoksiaan esiteltiin myös Taidekeskus Retretin kesän 2006 päänäyttelyssä.
Mesomittakaava

 
Väli- eli mesomittakaava on säätieteessä luokitus, jonka sääjärjestelmiin kuuluvat mm. kuuropilvet sekä maa- ja merituuli. Tarkasteltavan alueen läpimitta on tyypillisesti noin 75-500 km, mutta ulottuu sadoista metreistä satoihin kilometreihin. Mesomittakaavan konvektiiviset kompleksit ja systeemit ja ukkospilvijonot ovat säätieteessä tyypillisiä mesomittakaavan ilmiöitä. Mesomittakaava tarkastelee horisontaalisella asteikolla aluetta 2-2000 km. Mesomittakaavan alla on mikroskaala ja yläpuolella synoptinen skaala. 
Mesomittakaavan alaosaan voi useimmiten laskea kuuluvaksi myös yhden kuuropilven kokoiset ilmiöt.
PhpBB

phpBB on PHP-ohjelmointikielellä kirjoitettu WWW-keskustelualueiden pyörittämiseen käytettävä ohjelmisto. Nimi tulee sanoista ”PHP Bulletin Board” (”PHP-ilmoitustaulu”).
phpBB on avointa lähdekoodia ja sitä levitetään GNU GPL -lisenssin alla. Sen käyttämiseen tarvitaan WWW-palvelinohjelma (esimerkiksi Apache) ja tietokantapalvelin (monet suosituista tietokantapalvelinohjelmistoista, kuten MySQL ja PostgreSQL, ovat tuettuja).
phpBB on muokattavissa. Keskustelualueen ulkonäköä voi muuttaa, ja phpBB on käännetty monille eri kielille, myös suomeksi. phpBB:n voi myös integroida olemassa oleviin sivustoihin, ja siihen voidaan kirjoittaa lisäosia PHP-kielellä. phpBB on hyvin laajalti käytetty ja käyttäjäyhteisön tukema.
Internetin laajin keskustelupalsta, Gaia Online pyörii muokatun phpBB-ohjelman päällä.
phpBB 1.0.0 julkaistiin joulukuussa 2000. Versio phpBB 2.0.0 julkaistiin huhtikuussa 2002. Mm. tietoturvaltaan parannettu phpBB3 julkaistiin vuoden 2007 lopulla. Vanhaa phpBB 2 -versiota tuettiin vuoden 2009 loppuun asti.
Sirenia

Sirenia on norjalainen vuonna 2001 perustettu goottimetallia soittava yhtye. Yhtye on nimetty kreikkalaisen mytologian seireenien mukaan, ja sen musiikissa yhdistyvät metallikitarat, kirkas naisääni, miehen ”heviörinä” ja puhdas miesääni sekä kuoro ja viulut.
Historia.
Yhtyeen perusti Morten Veland lähdettyään Tristaniasta.
Sirenian naissolisti Henriette Bordvik ilmoitti syyskuussa 2005 lähtevänsä yhtyeestä. Hänen tilalleen tuli vuonna 2006 Monika Pedersen, joka puolestaan erosi yhtyeestä marraskuussa 2007 musiikillisten erimielisyyksien takia. Uudeksi laulajaksi hänen tilalleen tuli espanjalainen Ailyn, joka lähti yhtyeestä vuonna 2016. Yhtyeen seuraavaksi vokalistiksi tuli Emmanuelle Zoldan.
Jääkiekon maailmanmestaruuskilpailut 1998

Vuoden 1998 jääkiekon maailmanmestaruuskilpailut pelattiin Zürichissa ja Baselissa, Sveitsissä, 1.–17. toukokuuta 1998. Turnauksen voitti Ruotsi, joka voitti kaksiosaisessa loppuottelussa Suomen maalein 1–0. Tšekki voitti pronssia.
Karsinnat.
"Pääartkkeli: Karsinnat jääkiekon maailmanmestaruuskilpailuihin 1998"
Joukkueet.
Lohkot määräytyivät MM-kisojen 1996 sijoitusten mukaan.
Lopputulokset.
MM-taso
B-sarja
C-sarja
D-sarja
Kuusi viimeistä joutui karsimaan paikastaan A-sarjassa vuodelle 1999. Japani karsi Kaukoidän kiintiöpaikasta Etelä-Korean ja Kiinan kanssa, muut joukkueet MM-kisojen B-sarjan kolmen parhaan eli Ukrainan, Slovenian ja Viron kanssa.
Jääkiekon maailmanmestaruuskilpailut 2000

Vuoden 2000 jääkiekon maailmanmestaruuskilpailut olivat järjestyksessään 64. maailmanmestaruuskilpailut ja ne pelattiin Pietarissa, Venäjällä, 29. huhtikuuta – 14. toukokuuta 2000. Ottelut pelattiin kahdella areenalla: turnausta varten valmistuneessa Pietarin jääpalatsissa (yleisökapasiteetti 12 300) ja Yubileyny Sports Palacessa (yleisökapasiteetti 7 700).
A-sarjan turnaukseen kelpuutettiin mukaan suoraan edellisten kisojen kymmenen parasta joukkuetta. Kuudesta paikasta järjestettiin karsinnat.
Erotuksena kahteen edelliseen turnaukseen, pääsi alkulohkoista nyt jatkoon kolme parasta joukkuetta, jonka jälkeen välisarjassa oli yhteensä 12 joukkuetta kahdessa lohkossa. Alkulohkojen A ja D kolme parasta muodostivat oman välisarjalohkon ja lohkojen B ja C kolme parasta oman lohkon. Kummastakin lohkosta pääsi puolivälieriin neljä parasta.
Turnauksen voiton uusi Tšekki, joka voitti finaalissa Slovakian. Suomi sai pronssia voittamalla Kanadan pronssiottelussa.
Suurin odotuksin kotikisoihin lähtenyt isäntämaa Venäjä koki kaikkien aikojen pohjanoteerauksen jääden sijalle 11. Myös Ruotsin 7. sija oli maan huonoin sitten vuoden 1937.
Lohkot.
Lohkot määräytyivät MM-kisojen 1998 sijoitusten mukaan. 
Lopputulokset.
MM-Taso
B-sarja
C-sarja
D-sarja
Ranska putosi suoraan 1. divisioonaan. Japani Kaukoidän karsintaan Kiinan ja Etelä-Korean kanssa.
Jääkiekon maailmanmestaruuskilpailut 2001

Vuoden 2001 jääkiekon maailmanmestaruuskilpailut olivat järjestyksessään 65 maailmanmestaruuskilpailut, ja ne pelattiin Hannoverissa, Kölnissä ja Nürnbergissä, Saksassa 28. huhtikuuta – 13. toukokuuta 2001. Ottelut pelattiin kolmella areenalla, Kölnarenalla (yleisökapasiteetti 18 500), Preussag Arenalla (yleisökapasiteetti 10 767) ja Nürnberg Arenalla. 
Turnauksen voitti jo kolmannen kerran peräkkäin Tšekki, joka voitti finaalissa Suomen jatkoajalla 3–2. Leijonat johti loppuottelua kahden erän jälkeen 2-0 ja Suomessa tuudittauduttiin jo vuoden 1995 maailmanmestaruuden uusiutumiseen, mutta päätöserässä Martin Procházka ja Jiří Dopita toivat Tšekin tasoihin. Jatkoajalla David Moravec iski voittomaalin.
Pronssin voitti Ruotsi.
Lohkot.
Lohkot määräytyivät MM-kisojen 1999 sijoitusten mukaan. 
Lopputulokset.
Pääsarja
1. divisioona
2. divisioona
Valko-Venäjä ja Norja putosivat suoraan 1. divisioonaan. Japani Kaukoidän karsintaan Etelä-Korean ja Kiinan kanssa.
Jääkiekon maailmanmestaruuskilpailut 2003

Vuoden 2003 jääkiekon maailmanmestaruuskisat olivat järjestyksessään 67. mestaruuskisat ja ne pelattiin 26. huhtikuuta – 11. toukokuuta 2003 Suomessa, Helsingissä Hartwall Areenalla, Turussa Elysée Arenalla ja Tampereella Tampereen jäähallissa. 
Turnauksen voittaja oli Kanada, Ruotsi sai hopeaa ja Slovakia pronssia. Suomen sijoitus oli viides. Suomi ehti johtaa puolivälieräottelua Ruotsia vastaan jo 1–5, mutta hävisi sen lopulta 6–5. 1. divisioonaan putosivat Valko-Venäjä ja Slovenia. Vaikka Japani sijoittui turnauksessa viimeiseksi, Kaukoidän kiintiöpaikan turvin se vältti putoamisen 1. divisioonaan ja pelasi paikastaan Kaukoidän karsinnassa. 
Loppuottelussa Anson Carterin ratkaisumaalia tarkastettiin videolta useita minuutteja, kunnes ottelun päätuomari Vladimir Šindler hyväksyi maalin. 
Joukkueet.
Lohkot määräytyivät edellisvuoden sijoitusten mukaan. 
Lopputulokset.
Pääsarja
1. divisioona
2. divisioona
3. divisioona
Muuta.
Kisojen tunnuskappaleen ”Kaikki peliin” teki suomalainen hiphop-yhtye Fintelligens. Kappale julkaistiin jääkiekon vuoden 2003 maailmanmestaruuskilpailujen virallisella kisalevyllä sekä Fintelligensin kokoelmalevyllä "Nää vuodet 1997–2003".
Napata

Napata (; tai ; ) oli muinainen kaupunki nykyisen Sudanin alueella.
Maantiede.
Napata sijaitsi Niilin länsirannalla pyhänä pidetyn Gebel Barkal -vuoren juurella, noin 400 kilometrin päässä Sudanin nykyisestä pääkaupungista Khartumista. Se sijaitsi lähellä nykyistä Karimaa.
Historia.
Napata oli napatalaisen kulttuurin keskus noin 900–270 eaa. Kaupungin rakennutti faarao Thutmosis III vuoden 1450 eaa. paikkeilla kun hän laajensi alueitaan etelään, Gebel Barkalin vuoren luokse. 300 vuotta myöhemmin Napatasta tuli Kushin kuningaskunnan pääkaupunki. Vuonna 22 eaa. roomalainen Egyptin kuvernööri Gaius Petronius Pontius Nigrinus marssi legiooniensa kanssa Napataan ja tuhosi sen. Näin se oli eteläisin paikka, johon Rooman armeija eteni. Siitä ei kuitenkaan koskaan tullut varsinaisesti osa Rooman valtakuntaa.
Nykyisin Napatan raunioihin kuuluu ainakin 13 temppeliä ja kolme palatsia, joita ensimmäiseksi kuvailivat eurooppalaiset tutkimusretkeilijät 1820-luvulla. Suuremmat temppelit, kuten Amonin temppeli, ovat edelleen pyhiä paikalliselle väestölle.
Gebel Barkal sekä historialliset Meroen ja Napatan kaupungit liitettiin Unescon maailmanperintöluetteloon vuonna 2003.
DeviantArt

DeviantArt (vuosina 2000–2014 deviantART, lyhenne "dA" tai "DA") on suosittu Internetissä toimiva taidesivusto. Sen ovat perustaneet elokuussa 2000 Angelo Sotira, Scott Jarkoff ja Matthew Stephens. DeviantArtiin rekisteröityneet käyttäjät voivat julkaista omia ja kommentoida muiden valokuvia, piirroksia, tatuointeja, maalauksia, Flash-animaatioita, runoja ja proosaa. Sivuston kautta voi myös myydä omaa taidettaan.
Käyttäjätyypit.
DeviantArtissa eri käyttäjätyypit erotetaan merkillä, jotka edeltävät kyseisen käyttäjän nimeä, esimerkiksi ~jäsen, olisi rekisteröitynyt jäsen. Tämä auttaa esimerkiksi erottamaan ylläpitäjät muiden jäsenten joukosta.
Lasku

Lasku on tosite tai ilmoitus, joka sisältää myydyn tuotteen tai palvelun tiedot sekä sovitun hinnan. Laskun kirjoittaa myyjä ostajalle. Lasku voi olla paperinen tai sähköinen. Lasku on liiketaloudellinen asiakirja, jonka on täytettävä arvonlisäverolain vaatimukset. Laskuun on usein kirjattu pankkimaksua varten tarvittavat tiedot, vaikka ne eivät varsinaisesti pakollisia tietoja olekaan.
Laskutyypit.
Laskulle on olemassa erilaisia käyttötarkoituksia. Yleisimmät laskutyypit:
Arvonlisäverollisen laskun tietosisältö Suomessa.
Suomen arvonlisäverolain pykälä 209 b (325/2003) mainitsee laskun pakollisiksi laskumerkinnöiksi seuraavat:
Tietyissä poikkeustapauksissa on laskuun merkittävä joitain lisätietoja. Toisaalta tietyissä poikkeustapauksissa laskulle on määritelty kevennetyt merkintävaatimukset. Verottajan mukaan yritys voi alkaa laskuttamaan vasta saatuan Y-tunnuksen.
Samegrelo

Samegrelo (, mingreliksi სამარგალო, "Samargalo") eli Mingrelia on historiallinen alue Georgian länsiosassa Mustanmeren rannikolla. Mustanmeren lisäksi Rioni-, Tskhenistsqali- ja Engurijoet toimivat alueen luonnollisina rajoina; pohjoisessa Samegrelo rajautuu Abhasian ja Svanetiaan, etelässä Guriaan ja idässä Imeretiin. Alueen pääkaupunki on lähellä Abhasian rajaa sijaitseva Zugdidi, toinen suuri keskus on satamakaupunki Poti. Samegrelo on tunnettu muun muassa Georgian teentuotantoalueena. Nykyään siellä asuu paljon Abhasian sotaa paenneita georgialaisia pakolaisia. Se muodostaa yhdessä ylemmän Svanetian kanssa Samegrelo ja Zemo Svanetin hallintoalueen ("mkhare").
Historia.
Samegrelo on saanut nimensä alueella asuvilta mingreleiltä, georgialaisten alaryhmältä. Antiikin aikaan Samegrelon aluetta hallitsivat Kolkhiin ja Egrisin valtakunnat. Alue liittyi yhdistyneeseen Georgian kuningaskuntaan 1000-luvulla ja joutui 1400-luvulla valtion hajotessa Osmanien valtakunnan vaikutuspiiriin säilyttäen kuitenkin tietynasteisen itsenäisyyden Samegrelon ruhtinaskuntana. Se joutui lopulta Venäjän hallintaan vuonna 1803, mutta pysyi Dadiani-suvun hallitsemana autonomisena ruhtinaskuntana aina vuoteen 1856 saakka. 1800-luvulla Samegrelo oli köyhää aluetta, jonka talonpojista suurin osa oli maaorjia, mutta aatelistokin oli vähävaraista. Maaorjuus lakkautettiin vuonna 1867. 
Neuvostokaudella Samegrelo tuli tunnetuksi Mingrelian tapauksen myötä vuosina 1951–1953, kun Josif Stalin, itsekin alun perin georgialainen, hyökkäsi mingrelitaustaista kilpailijaansa Lavrenti Berijaa vastaan. Puhdistus päättyi ilman tärkeimpien tavoitteiden saavuttamista Stalinin kuollessa. Neuvostoaikana monet Mustanmeren rannikon kaupungit olivat suosittuja lomakohteita, mutta Neuvostoliiton hajottua alue joutui Georgian sisällissodan kouriin. Georgian ensimmäinen presidentti, Samegrelosta kotoisin ollut Zviad Gamsakhurdia, osoittautui autoritaariseksi hallitsijaksi, sai vastaansa aseellisen kapinan ja joutui lopulta pakenemaan Tšetšeniaan. Samalla Abhasian sodan vuoksi Abhasiasta pakeni satoja tuhansia georgialaisia, joista monet olivat etnisiä mingreleitä. Alueelle oli muuttanut paljon mingreleitä neuvostokaudella.
Kemikaalivana

Kemikaalivana (engl. "chemtrail") on salaliittoteoria, jonka mukaan jokin taho tarkoituksella ja salassa levittää huomattavia määriä kemikaaleja ilmakehään jostain huippusalaisesta syystä, kuten ilmaston muokkaamiseksi, ihmisten määrän vähentämiseksi, mielten manipuloinniksi tai aseiden testaamiseksi. Todisteena kemikaalivanoista on pidetty joidenkin lentokoneiden peräänsä jättämiä vanoja, sillä kaikki koneet eivät sellaisia jätä. Teoriaa pidetään yleisesti myyttinä, sillä tutkijoiden mukaan tiivistymisvanat ovat vesihöyryä.
Kemikaalivanoja ei tule sekoittaa tiivistymisvanoihin (engl. "contrail"), jotka muodostuvat lentokoneiden pakokaasujen sisältämän vesihöyryn jäähtyessä. Normaalisti tiivistymisvana taas jäätyy näkymättömäksi, kuten auton pakokaasu talvella. 
Tiivistymisvanoja on esiintynyt 1930-luvulta saakka, kun lentokoneet pääsivät tarpeeksi korkealle, mutta kemikaalivanoihin uskovat väittävät näitä alkaneen ilmestyä vasta 1990-luvulla.
"Palgrave Communications" -lehdessä julkaistun tutkimuksen mukaan kemikaalivanateoriat eivät ole totta, ja sen ovat todenneet sekä tieteentekijät että yhä useammat journalistiset tutkimukset. Silti 10 prosenttia yhdysvaltalaisista uskoo niihin ja toiset 20–30 prosenttia pitää niitä ”jossain määrin” tosina. Kemikaalivanaväitteisiin uskominen ei ole yhteydessä puoluekantaan eikä sen voimakkuuteen.
Suunnitelmat julkisista aerosolilevityksistä.
Sosiaalisessa mediassa levitetyistä ilmastonmuokkausmaininnoista 60 prosenttia on salaliittoteorioita, ja näistä salaliittoteoriamaininnoista yli 90 prosenttia on tehty Twitterissä, vaikka kaikista ilmastonmuokkausmaininnoista vain 75 prosenttia on tehty Twitterissä. Sosiaalisen median nimettömyys helpottaa salaliittoteorioiden levitystä, ja Twitterissä toimii erityisen paljon anonyymejä botteja.
Ilmatieteen laitos koordinoi Suomen Akatemian FICCA-ohjelmaan kuuluvaa COOL-projektia, jonka tarkoituksena on verrata stratosfääriin levitettävän aerosolin vaikutuksia mustan noen päästövähennyksiin ja merialueiden pilvien pisarakoon pienentämiseen merivedestä saatavien tiivistymisydinten avulla.
Yhdysvalloissa rikkidioksidin suihkuttamista yläilmakehään on ollut suunnitteilla jo jonkin aikaa, ja joidenkin mukaan se olisi kaikista kustannustehokkain ratkaisu viilentää ilmastoa. Ilmassa leijuvat rikkidioksidihiukkaset voisivat heijastaa auringon säteitä takaisin avaruuteen, ja näin maapallo altistuisi pienemmälle valomäärälle, ja höyrystyminen hidastuisi.
Slip of the Tongue

Slip of the Tongue on Whitesnaken vuonna 1989 julkaistu yhdeksäs studioalbumi. Levyllä toimii kitaristina Steve Vai. Alun perin oli tarkoitus, että levyllä soittaisi kitaraa Adrian Vandenberg, mutta hän loukkasi kätensä ennen studiosessioita. Albumia myytiin yli neljä miljoonaa kappaletta, joskin se jäi kaupallisesti edellisen studioalbumin "1987:n" varjoon.
Alun perin vuoden 1980 "Ready an' Willing" -albumilla julkaistu ”Fool for Your Loving” äänitettiin uudelleen ja julkaistiin singlenä. Myös muun muassa kappaleet ”The Deeper the Love” ja ”Now You’re Gone” julkaistiin singlenä.
Wen Jiabao

Wen Jiabao (, s. 15. syyskuuta 1942) on Kiinan kansantasavallan entinen pääministeri maaliskuusta 2003 maaliskuuhun 2013. Hän on ollut parhaillaan kolmantena arvoasteikossa KKP:n politbyroon pysyvän komitean jäsenä. Wen on koulutukseltaan geologi.
Huhtikuussa 2006 pääministeri Wen Jiabao myönsi, että talouskasvu mihin hintaan hyvänsä oli väärin. Sairaalakäynnit kasvoivat 30 % savusumun vuoksi ja lapsia pyydettiin pysymään sisällä oman turvallisuutensa vuoksi.
Restless Heart

Restless Heart on Whitesnake-yhtyeen vuonna 1997 julkaistu albumi. Albumin esittäjäksi on merkitty ”David Coverdale &amp; Whitesnake”, sillä alun perin albumin oli tarkoitus olla David Coverdalen soololevy.
Luettelo maailmanperintöluettelon kohteista Aasiassa ja Oseaniassa

Tämä on luettelo Unescon maailmanperintöluettelon kohteista Aasian, Australian ja Tyynenmeren alueella.
Iran.
Iranissa on 22 kulttuuriin liittyvää kohdetta ja kaksi luontokohdetta:
Venäjä (Aasian puoli).
"Katso myös: Luettelo Venäjän Euroopan puoleisista kohteista"
The Triumph of Steel

The Triumph of Steel on Manowarin seitsemäs albumi, joka julkaistiin vuonna 1992.
Kappaleet.
1.  Achilles, Agony and Ecstasy in Eight Parts  "(DeMaio)" – 28.38
      Prelude
I.   Hector Storms The Wall
II.  The Death of Patroclus
III.  Funeral March
IV.  Armor Of The Gods
V.   Hector's Final Hour
VI.  Death Hector's Reward
VII. The Desecration of Hector's Body
Part 1
Part 2
VIII. The Glory of Achilles
2.  Metal Warriors  "(DeMaio)" – 3.54&lt;br&gt;
3.  Ride The Dragon  "(DeMaio - Shankle)" – 4.33&lt;br&gt;
4.  Spirit Horse of the Cherokee  "(DeMaio)" – 6.02&lt;br&gt;
5.  Burning  "(DeMaio - Shankle)" – 5.10&lt;br&gt;
6.  The Power of Thy Sword  "(DeMaio)" – 7.51&lt;br&gt;
7.  The Demon's Whip  "(DeMaio - Shankle)" – 7.50&lt;br&gt;
8.  Master of the Wind  "(DeMaio - Shankle)" – 5.27
Jalkapallon Euroopan-mestaruuskilpailut 2000

Vuoden 2000 jalkapallon Euroopan-mestaruuskilpailut järjestettiin Belgiassa ja Alankomaissa. Välieriin selviytyivät Italia, Ranska, Portugali ja Alankomaat. Italia ja Ranska kohtasivat loppuottelussa, jonka Ranska voitti maalein 2–1 jatkoajan kultaisella maalilla.
Ottelut.
A-lohko.
Jatkoon Portugali ja Romania.
B-lohko.
Jatkoon Italia ja Turkki.
C-lohko.
Jatkoon Espanja ja Jugoslavia.
D-lohko.
Jatkoon Alankomaat ja Ranska.
Parhaat maalintekijät.
 5 maalia 
4 maalia
3 maalia
Pete Riski

Pete Riski (s. 9. tammikuuta 1974 Rovaniemi) on suomalainen palkittu elokuvaohjaaja. Hän on tehnyt muun muassa Lordin musiikkivideoita ja on Lordi-yhtyeen laulajan, Mr. Lordin pitkäaikainen ystävä. Vuonna 2007 hän ohjasi ensimmäisen kokopitkän elokuvansa, Mr. Lordin ja itsensä ideoiman "Dark Floors" -kauhuelokuvan.
Pete Riski on freelanceohjaaja. Häntä edustavat Rattling Stick Englannissa ja Euroopassa, Sons and Daughters Kanadassa ja Directors Guild Suomessa.
FöriBeat

Föribeat on YLE Turun Radiossa keväällä 2006 ja uusintana 2007 esitetty 12-osainen musiikkiohjelmasarja. Sarja kertoo 1950- ja 1960-luvun turkulaisesta rockmusiikista. Sarjan toimittivat Antero Laiho ja Iiro Andersson keräämänsä materiaalin pohjalta. He olivat haastatelleet satoja turkulaisia tuolta ajalta, niin bändiläisiä, poliiseja, liikkeenharjoittajia kuin tavallisia kansalaisia. Ohjelman yhteydessä järjestettiin konsertti, jossa soittivat monet 60-luvun turkulaiset bändit kuten "The Victors" ja "Sharks".
"FöriBeat"-musikaali.
Laihon ja Anderssonin keräämän materiaalin pohjalta Turun kaupunginteatterin silloinen johtaja, näytelmäkirjailija Ilpo Tuomarila kirjoitti musikaalin, joka sijoittuu Turkuun kesällä 1966. Musikaali oli samalla myös päätösosa Tuomarilan Turku-trilogialle, jossa hän oli käsitellyt turkulaista historiaa musiikin kautta 1910-luvulta 1960-luvulle. "FöriBeat"in juoni on hyvin yleinen: kaksi ryhmittymää tappelevat keskenään, sitten kaksi vastakkaisen puolen henkilöä rakastuvat ja pian onkin ilmisota käynnissä. "FöriBeat"issa yhteen ottavat kaksi turkulaista jengiä, upolaiset ja paskasakkilaiset. Upolaiset ovat lukiota käyvää ”parempaa väkeä” ja paskasakkilaiset taas ammattikoululaisia työläisiä. Taistelun tiimellyksessä sitten upolainen Tim ja paskis-Teija rakastuvat, mutta tämä ei miellytä varsinkaan Teijan aggressiivista veljeä Tanea. Teijan toinen veli, pyörätuolissa oleva Aatu, taas on suvaitsevaisempi ja yrittää saada rauhan aikaiseksi kahden jengin välillä. Samaan aikaan kolme turkulaista porvarisrouvaa hääräävät pitkin kaupunkia nuorison tapoja ja tyyliä kritisoiden sekä Turun Sanomia siteeraten. Kaiken tämän taustalla soivat tutut 60-luvun kappaleet kuten esimerkiksi ”Till the End of the Day”, ”Surrender”, ”Hippy Hippy Shake”, ”Time of the Season”, ”Do You Love Me” ja ”Rock Around the Clock”.
Tiina Brännaren ohjaamana "FöriBeat" sai ensi-iltansa 14.9.2007 ja pyöri ohjelmistossa puolitoista vuotta, aina marraskuun 21. päivään asti. Musiikin sovituksesta vastasi Turun kaupunginteatterin oma kapellimestari Ismo Laakso ja puvustuksesta Matti Seppänen. Lokakuussa 2008 City-lehti valitsi FöriBeatin Vuoden musikaaliksi.
Henkilöt.
Sulkeissa alkuperäiset näyttelijät Turun kaupunginteatterin versiossa.
Lisäksi näytelmässä oli mukana 12-henkinen tanssijaryhmä, joka näytteli sekä upolaisia että paskasakkilaisia.
Harjoitusyritys

Harjoitusyritys on opiskelijoiden perustama oikeaa yritystoimintaa jäljittelevä yritys, jonka taustalla ja tukena toimii todellinen yritys. Harjoitusyritykset käyvät keskenään kauppaa maailmanlaajuisessa harjoitusyritysverkossa, joka käsittää yli 40 maata ja tuhansia harjoitusyrityksiä. Toiminnan tavoitteena on opettaa oma-aloitteisuutta ja itsenäisyyttä sekä antaa yrityksen perustamiseen ja toimintaan liittyvää osaamista.
Harjoitusyritysten kansainvälinen verkosto on nimeltään EUROPEN. Suomessa toimintaa ylläpitää FINPEC.
Gaudeamus igitur

De Brevitate vitae eli alkusanojensa mukaan tunnetummin Gaudeamus igitur on vanha latinankielinen juomalaulu, joka on noussut yliopistoyhteisön ja erityisesti akateemisen nuorison tunnussävelmäksi. Osa sen säkeistöistä (2. ja 3.) on peräisin jo keskiajalta, mutta suurin osa säkeistöistä juontaa juurensa Christian Wilhem Kindlebenin vuonna 1781 julkaisemaan nuottikirjaan "Studentlieder". Todennäköistä on, että sanat olivat muodostuneet jo hieman aiemmin. Suomenkieliset sanat ovat kieliasustaan päätellen 1800-luvun loppupuolelta.
Suomessa laulu kuuluu erityisesti lukioiden ylioppilasjuhliin sekä yliopistojen juhliin, erityisesti valmistumisjuhliin. Laulun sanat lauletaan yleensä latinaksi. Suomenkielisiä sanoja lauletaan nykyään melko harvoin. Yleensä latinankielisistäkin lauletaan vain ensimmäinen ja neljäs säkeistö. Erikoisuutena mainittakoon, että teekkareilla on joskus tapana laulaa neljännessä säkeistössä: "Vivat polytechnicum! Vivant professores", mikä viittaa Teknillisen korkeakoulun edeltäjän, Polyteknillisen opiston latinankieliseen nimeen.
Gaudeamus igiturin säveltä on lainattu Johannes Brahmsin orkesteriteoksessa "Akateeminen juhla-alkusoitto".
Operaatio Taifuuni

Operaatio Taifuuni () oli Saksan sodanjohdon suunnitelma Moskovan valtaamiseksi toisessa maailmansodassa. Operaation täytäntöönpano oli keskustan armeijaryhmän harteilla ja alkuperäisen operaatio Barbarossan suunnitelman mukaan Moskova oli valloitettava lokakuun puolessavälissä. Adolf Hitler antoi valtuutuksen operaatiolle 6. syyskuuta 1941 päivätyllä Führerin käskyllä n:o 35 ja marsalkka Fedor von Bock antoi omat alustavat käskynsä 16. syyskuuta.
Operaation alku viivästyi, sillä siihen varattua Saksan 4. panssariryhmää oli tarvittu Leningradin suunnalla odotettua pitempään. Operaatio käynnistyi 30. syyskuuta marsalkka Guderianin Saksan 2. panssariryhmän hyökkäyksellä Orjolia (Orel) kohti. Guderianin etujoukot saavuttivat tavoitteensa illalla 3. lokakuuta.
Pohjoisempana Saksan 3. ja 4. panssariryhmä saartoivat marsalkka Budjonnyin viisi armeijaa ja kohtasivat Vjazmassa. Muodostuneissa moteissa oli saarroksissa yli 700 000 puna-armeijan sotilasta. Stalin komensi marsalkka Georgi Žukovin palaamaan Leningradista Moskovaan selvittämään tilannetta.
Alkava kelirikko (venäjäksi rasputitsa, "rospuutto") alkoi hidastaa saksalaisten etenemistä. Nämä olivat aliarvioineet keliolosuhteiden vaikutukset moottoroitujen joukkojen etenemiseen ja huollon toimintaan. 
Neuvostoliittolaiset puolestaan pyrkivät estämään joukkojensa pakoa moteista NKVD-joukkojen käskyllä ampua tai lähettää pakenijat rangaistuspataljooniin.
Joulukuun alussa alkoi keskustan armeijaryhmän johdolle käydä selväksi, ettei Moskovan valloitus onnistuisi heikentyneillä joukoilla kahdenkymmenen asteen pakkasessa ja huonon sään estäessä ilmavoimien toiminnan.
Operaatio Saturnus

Operaatio Saturnus tai operaatio Pikku-Saturnus oli Neuvostoliiton puna-armeijan operaatio joulukuusta 1942 helmikuuhun 1943 itärintamalla, jonka tarkoitus oli akselivaltain joukkojen motittaminen Kaukasiaan Stalingradin taistelussa saavutettua etua hyväksi käyttäen. 19. marraskuuta 1942 Neuvostoliiton suorittamassa operaatio Uranuksessa kukistettiin Romanian 3. armeija ja 4. armeija ja yli 300 000 saksalaissotilasta saatiin motitettua Stalingradiin. Saksalaiset yrittivät vapauttaa mottiin joutuneen 6. armeijan operaatio Talvimyrskyssä. Vastauksena tähän Neuvostoliitto käynnisti vastahyökkäyksen 16. joulukuuta 1942 jossa puna-armeijan 1. ja 3. kaartin armeija piirittivät 130 000 Italian 8. armeijan sotilasta Donin lähistölle edeten Millerovoa kohti. Kahden viikon taisteluiden jälkeen puna-armeija mursi italialaisten puolustuksen. Etelässä Neuvostoliiton 28. armeija ja 51. armeija yrittivät piirittää Saksan 1. panssariarmeijan, joka myöhemmin onnistui vetäytymään Kubanin alueelle. Jouluaattona 24. panssarirykmentin joukot etenivät Tatsinskajan lentokentälle katkaisten saksalaisten lentokuljetukset Stalingradiin 28. joulukuuta. Manstein veti joukkonsa Kotelnikovoon 29. joulukuuta jättäen Stalingradiin jääneet joukot oman onnensa nojaan. Saksan 6. armeija antautui 2. helmikuuta 1943.
Myöhemmin 13. tammikuuta 1943 puna-armeija tuhosi Unkarin 2. armeijan Svobodan lähistöllä. Saksan 2. armeija onnistui vetäytymään taisteluista. Italian 8. armeijan vuoristodivisioonat kukistettiin lähes täysin, vaikka osa joukoista onnistui murtautumaan Nikolajevkan taistelussa saksalaisten linjojen luo Harkovaan. Maaliskuussa 1943 puna-armeija oli edennyt Donetsin altaan alueille Ukrainaan. Saksalaiset onnistuivat myöhemmin torjumaan puna-armeijan hyökkäyksen kolmannessa Harkovan taistelussa.
Mira Furlan

Mira Furlan (7. syyskuuta 1955 Zagreb, Jugoslavia – 20. tammikuuta 2021) oli kroatialainen näyttelijä, joka muistetaan etenkin Minbarin suurlähettilään Delennin roolista televisiosarjassa "Babylon 5". Myöhemmin hän näytteli salaperäistä Danielle Rousseauta televisiosarjassa "Lost".
Vanhassa kotimaassaan Furlan osallistui yli 40 tuotantoon vuosien 1977–1991 välisenä aikana sekä Kroatiassa että Serbiassa.
Furlan oli naimisissa serbialaisen ohjaajan Goran Gajićin kanssa. Heillä on yksi lapsi (s. 1998). Jugoslavian hajottua Furlan sai potkut Kroatian kansallisteatterista, koska jatkoi näyttelemistä myös belgradilaisessa teatteriproduktiossa. Tämän seurauksena perhe päätti muuttaa Yhdysvaltoihin marraskuussa 1991.
Furlan kuoli kotonaan Los Angelesissa 20. tammikuuta 2021 Länsi-Niilin viruksen aiheuttamien komplikaatioiden seurauksena.
Mahōshōjo Lyrical Nanoha

Mahōshōjo Lyrical Nanoha () on kaksikautinen spin-off sarja Triangle Hearts-nimisestä pelistä ja OVAsta. Tällä kertaa Kyouyan ja Miyukin pikkusisko Nanoha on pääosassa, kun hänen perheensä on lähinnä sivuosassa. Sarjan kolmas kausi, nimeltään StikerS, julkistettiin Comic market 70:ssä, ja nykyisten tietojen mukaan sen lähetys alkaa vuoden 2007 huhtikuussa.
Vaikka sarjalla onkin varsin perinteisen taikatyttöanimen kehysidea, on sen toteutus huomattavasti lähempänä perinteisen pojille suunnatun animaation tyyppiä. Ensinnäkin sarjan "taikuus" on luonteeltaan teknologiaan perustuvaa, toiseksi sarjan juonenkuljetus ja taistelukuvaus on suorempaa ja nopeatahtista, kolmanneksi sarjan tarina käsittelee henkisesti hyvin raskaita aiheita kuten väkivaltaa lapsia kohtaan ja sosiaalista hyljeksintää.
Final Fantasy XI

Final Fantasy XI () on Squaren (nyk. Square Enix) kehittämä ja julkaisema MMORPG-videopeli. Peli on julkaistu alun perin 2002 PlayStation 2-pelikonsolille ja Windowsille.
Peli pohjautuu "Final Fantasy" -pelisarjaan.
Tarina kertoo Vana'diel-nimisestä maailmasta, jossa pelaajat vahvistavat hahmojaan ja suorittavat tehtäviä.
Peli on sarjan ensimmäinen MMO-peli.
Marko Antila

Marko Antila on suomalainen tuottaja-ohjaaja. Hän valmistui Tampereen Taiteen ja Viestinnän oppilaitoksesta 1995, minkä jälkeen hän työskenteli uransa alussa televisiossa muun muassa "Jyrki"-nuortenohjelman ensimmäisenä ohjaajana, ohjasi kymmeniä musiikkivideoita ja tv-ohjelmia, kuten "Pelastakaa Sotamies Hytönen".
Antila siirtyi 1998 mainoselokuvien pariin ja on ohjannut satoja mainoselokuvia sekä voittanut useita alan palkintoja, kuten Cresta, Fab, Voitto, Vuoden Huiput ja Muuvi. Tuottajaksi hän siirtyi vuonna 2007. Antila ja Yrjö Nieminen perustivat vuonna 2009 elokuvatuotantoyhtiö Mjölkin. Aku Louhimiehen ohjaama "8-pallo" oli ensimmäinen Antilan tuottama pitkä elokuva ja sai ensi-iltansa helmikuussa 2013.
Keväällä 2015 Antila perusti yhdessä Mikko Räisäsen ja Rane Tiukkasen kanssa tarinankerrontayhtiö Lucy Loves Storiesin jossa hän toimii vastaavana tuottajana.. Lucy Loves Stories on voittanut mm. perustamisvuonna Voitto-kilpailussa Grand Prix -palkinnon sekä vuonna 2017 Vuoden tuotantoyhtiö -palkinnon. Antila on toiminut vastaavana tuottajana/tuottajana tv-mainosten lisäksi mm. Tv-sarjoissa "Mieheni Vaimo"sekä "Utö" ,että elokuvissa "Susikoira Roi" ja "Valoa Valoa Valoa".
Grillifilms

Grillifilms on helsinkiläinen mainoselokuviin erikoistunut tuotantoyhtiö. Sen perustivat vuonna 2006 Kaivopuiston Grilli -nimisenä Marko Antila, Mirsa Kaartinen, Pete Riski, Olli Rönkä, Hanna Tuovio ja Mikko Tuovio. Yhtiön toimitusjohtajana on vuodesta 2007 toiminut Hanna Tuovio. Yhtiön nimi muutettiin Grillifilms Oy:ksi 1. huhtikuuta 2008.
Yhtiön vakituisina ohjaajina ovat toimineet Marko Antila, Viljami Eronen, Misko Iho, Vesa Manninen, Pete Riski, Olli Rönkä ja Juuso Syrjä.
Grillifilms on voittanut useita kotimaisia ja kansainvälisiä palkintoja. Merkittävimpiä näistä ovat A-klinikkasäätiön Lasinen Lapsuus -toiminnan "Hirviöt"-filmi (Cannes Gold Lion 2014) ja McDonald's "Sankarit" (Voitto Grand Prix 2014) ohjaajana Mikko Lehtinen ja tuottajana Petteri Lehtinen, sekä Radio Novan "Rockin' Sparrow" (Moscow Gold 2006 ja Golden Drum Silver 2006) ja Oululaisen "Reilu leipä" -filmisarja (Eurobest Bronze 2008 ja Cresta Winner 2009) ohjaajana Pete Riski ja tuottajana Hanna Tuovio.
Yhtiö aloitti toimintansa vuonna 2006 Elohopea-filmin ja Filmitallin fuusioituessa keskenään. Elohopea-filmillä ja Filmitallilla on pitkät perinteet suomalaisessa mainoselokuvien tuotannossa. Elohopea-filmi on perustettu jo vuonna 1973 ja Filmitalli vuonna 1974.
Grillifilms oli osa Moskito Televisionin ympärille syntynyttä Nice Entertainment Groupia, jonka osakkeista 87 prosenttia myytiin syyskuussa 2013 ruotsalaiselle Modern Times Groupille, myöhemmin Nordic Entertainment Group, jonka Fremantle osti syyskuussa 2021. Kesäkuussa 2022 Hanna Tuovio osti yhtiön osakkeet takaisin Fremantlelta.
Ouriquen taistelu

Ouriquen taistelu oli myöhemmän Portugalin kuningas Alfonson johdolla muslimeja vastaan käyty taistelu Iberian niemimaalla perinteen mukaan 25. heinäkuuta 1139. Taistelusta tiedetään sinänsä hyvin vähän mitään varmaa, mutta Alfonso otti sen jälkeen arvonimen "rex" eli kuningas. Alfonsoa pidetään näin Portugalin kuningaskunnan perustajana.
Tausta.
Portugalin myöhempi hallitsija Alfonso oli alun perin vain yksi Leónin kuningaskunnan alaisista hallitsijoista. Hänen maihinsa kuuluivat alueet Minhojoelta al-Andalusin rajalle saakka. Vuonna 1131 hän oli siirtänyt hovinsa Guimarãesista Coimbraan, jossa hän alkoi keskittyä valtaamaan muslimien hallitsemia alueita etelässä. 
Taistelu.
Vuonna 1139 käydyn Ouriquen taistelun yksityiskohdista tiedetään hyvin vähän mitään varmaa. Esimerkiksi taistelupaikasta on esitetty useita eri näkemyksiä. Joitakin ehdotettuja paikkoja ovat esimerkiksi nykyiset Extremaduran tai Baixo Alentejon alueet. Joskus on esitetty myös jopa alueita Kastilian puolella. Luonteeltaan taistelu on saattanut olla "razia" eli ryöstö- tai hävitysretki vihollisen maille, tai se on saattanut olla osa määrätietoisempaa yritystä vallata alueita.
Kansanperinteen mukaan taistelu käytiin 25. heinäkuuta eli reconquistan pyhimys Santiago Matamoroksen muistopäivänä. Perinteisen näkemyksen mukaan Portugalin kuningas vei voiton taistelussa Jeesuksen ilmestyttyä hänelle.
Seuraukset.
Ouriquen taistelusta tuli Alfonson voitoista tunnetuin, ja se sai nopeasti suuren symboliarvon. Alfonso alkoi taistelun suorana seurauksena käyttää arvonimeä "rex" eli kuningas aikaisempien arvonimien "infante" tai "principe" sijaan, vaikka häntä ei koskaan varsinaisesti kruunattukaan. Häntä pidetään silti yleisesti Portugalin kuningaskunnan perustajana.
Alexandre Herculanon esitys taistelusta pelkkänä pienenä yhteenottona ilman Jeesuksen väliintuloa teoksessa "História de Portugal" (1846) aiheutti aikanaan huomattavan sanasodan Portugalissa.
Minho

Minho (Miño galegoksi ja espanjaksi) on Galician pisin joki. Se on 340 kilometriä pitkä. Joki virtaa 80 kilometriä Espanjan ja Portugalin rajalla.
Minhon alkulähde sijaitsee noin 50 kilometriä pohjoiseen Lugosta. Joki laskee Atlantin valtamereen lähellä Caminhaa.
Gil Eanes

Gil Eanes (s. 1395) oli 1400-luvun portugalilainen merenkulkija ja tutkimusmatkailija. Hän oli Henrik Purjehtijan palveluksessa.
Eanes teki lukuisia matkoja Afrikan rannikolle. Hän saavutti Kanariansaaret vuonna 1433. 
Eanes löysi myös ensimmäisenä kulkukelpoisen tien Cabo Bojadorin ohitse vuonna 1434. Tämä aloitti portugalilaisten tutkimusmatkailijoiden laajat Afrikan tutkimukset.
Normihierarkia

 
Normihierarkia (myös säädöshierarkia tai hierarkiaoppi) on oikeusnormeihin, erityisesti kirjoitetussa muodossa oleviin normeihin liittyvä ajatus normien porrasteisuudesta. Ajatuksen normihierarkiasta kehittivät itävaltalaiset oikeustieteilijät Adolf Julius Merkl ja Hans Kelsen 1900-luvun alkupuolella, ja se on hyväksytty useiden maiden perustuslaeissa.
Normihierarkian mukaan hierarkkisesti alemmanasteisen säädöksen oikeudellinen pätevyys perustuu aina ylemmänasteisen säädöksen antamaan norminantovaltuutukseen. Alempi oikeudellinen säädös ei saa olla ristiriidassa ylemmän kanssa, ja mahdollisessa ristiriitatilanteessa ylempi säädös syrjäyttää alemman. Oikeusjärjestys nähdään ykseytenä, jossa minkä tahansa normin tuottaminen ja siten myös tämän normin voimassaolo on palautettavissa ylempään normiin. Normihierarkia näkyy oikeusjärjestelmässä yhtäältä oikeussääntöjen tuottamisessa ja toisaalta oikeussääntöjen soveltamisessa. Normihierarkia on luonteeltaan ideaalimalli, joka tuskin missään oikeusjärjestelmässä toteutuu sellaisena kuin se on teoreettisena rakennelmana pääpiirteittäin hahmoteltu.
Normihierarkia on monikäyttöinen oppi. Sen päätehtävinä on ylläpitää oikeusjärjestyksen ykseyttä ja luoda perusta perustuslain määräävälle asemalla koko oikeusjärjestyksen ja kaiken julkisen toiminnan piirissä. Normihierarkia myös auttaa vastaamaan kysymyksiin siitä, minkä tasoisella säädöksellä tietystä yhteiskunnallisesta ilmiöstä on säädettävä, missä järjestyksessä tietty säädös voidaan kumota ja muuttaa sekä miten perustellaan, että tietty julkista valtaa käyttävä orgaani voi antaa sitovaksi tulevia oikeussääntöjä. Normihierarkia on keskeinen oppirakennelma etenkin valtiosääntöoikeudessa, sillä se määrittelee valtiosääntöoikeuden oikeudenalana ja sen kautta valtiosääntöoikeuden vaikutukset säteilevät koko oikeusjärjestykseen. Sen sijaan normihierarkian ei ole katsottu soveltuvan hyvin oikeusjärjestysten välisten suhteiden, kuten kansallisen oikeuden suhteen kansainväliseen oikeuteen ja EU-oikeuteen, kuvaamiseen.
Suomen perustuslaissa normihierarkiaa ilmentävät perustuslain etusijaa koskeva 106 § ja lakia alemmanasteisten säädösten soveltamisrajoitusta koskeva 107 §. Suomen kansallisen oikeuden normihierarkia voidaan esittää seuraavasti.
Mondego

Mondego on pisin kokonaisuudessaan Portugalin alueella sijaitseva joki. Sen pituus on 234 kilometriä.
Mondego saa alkunsa Serra da Estrelan vuorilta. Se laskee Figueira da Fozin kohdalla Atlantin valtamereen.